wannaphong/clean_thaiwikipedia huggingface dataset:
# กี่ต๋อง
กี่ต๋อง  คือ คนทรงในความเชื่อของจีน โดยธรรมเนียมของร่างทรงของเทพเจ้าจีนซึ่งจะลงมาประทับร่างม้าทรงเฉพาะทุก ๆ เทศกาลกินเจหรือในโอกาสสำคัญต่าง ๆ ตามแต่เทพเจ้าที่ประจำร่างม้าทรงนั้นจะลงมาประทับร่าง (กี่ต๋อง) แต่ก็มิใช้ว่าจะลงมาประทับได้ทุกวัน  เชื่อกันว่าการเข้าทรงของพระจีนเป็นการแสดงอิทธิฤทธิ์ของพระจีนและสามารถปัด เป่าสิ่งชั่วร้าย บันดาลความสุขให้แก่ผู้เคารพเลื่อมใสพระจีน

และเชื่อกันว่าผู้ที่เป็นม้าทรง (กี่ต๋อง) ของพระจีนได้ เป็นผู้มีบุญที่เทพเจ้าเลือกแล้ว แม้จะอยู่ไกลเพียงใด แต่อาการของคนจะเป็นม้าทรงจะออกมาเอง ชีวิต ของคนที่เป็นม้าทรงจะเกี่ยวข้องกับศาลเจ้าไปโดยปริยาย ม้าทรงแต่ละคนจะต้องมีพี่เลี้ยงอย่าน้อยสองถึงสามคน คือคนดูแลในเรื่องต่าง ๆ เช่น การใส่ต้อ การนำไปทำพิธีต่าง ๆ ถืออาวุธหรือสิ่งของ และม้าทรงจะต้องถือศีลกินเจ ไปทำความสะอาดศาลเจ้า เวลาศาลเจ้ามีงานวันเกิด (แซยิด) เทพเจ้าต่าง ๆ ก็ต้องเข้าร่วมงานไม่จำเป็นต้องไปประทับทรงแค่เข้ารวมในงานก็พอ และที่สำคัญม้าทรงมีหน้าที่เป็นตัวแทนของเทพเจ้าในการช่วยเหลือมนุษย์ เช่น คนป่วย คนมีเคราะห์ คนที่มีปัญหาทางจิตใจ ชีวิต ครอบครัว โดยรวมการเข้าทรงของ พระจีน จะมาช่วยขจัดปัดเป่าทุกข์ร้อน รักษาโรคภัยไข้เจ็บ บันดาลความเจริญรุ่งเรืองในการประกอบอาชีพ และอำนวยความเป็นสิริมงคลให้แก่ผู้ที่เคารพเลื่อมใส
  
การแสดงอิทธิฤทธิ์ของพระจีน เมื่อพระจีนเข้าทรงแล้ว บางครั้งจะคว้าอาวุธ คู่มือ มีทั้งดาบจีน ง้าว ขวาน มีด เหล็กแหลม ลูกตุ้มเหล็ก เป็นต้น ออกมาร่ายรำ ฟาดฟัน ทิ่มแทงร่างกายตนเอง เช่น แก้ม ลิ้น แขน หน้าอก หลัง สีข้าง ตัดลิ้นออกมาเขียนยันต์เขียนฮู้ให้ผู้เคารพเลื่อมใสเก็บไว้เป็นสิริมงคล การกระทำของพระจีนม้าทรงจะไม่รู้สึกตัวไม่มีความเจ็บปวดซึ่งหลังจากพระ จีนออกจากการเข้าทรงแล้ว ร่างม้าทรงจะมีร่องรอยบาดแผลอยู่เพียงเล็กน้อย ซึ่งจะหายไปเองโดยใช้ยันต์ปิดไว้ ร่องรอยที่แก้มก็เพียงเอาเถ้าขี้ธูปอุดรูไว้ก็จะหายสนิท

การรับปรึกษาแก่ผู้เลื่อมใส โดยผู้ที่ต้องการความช่วยเหลือจะเล่าเรื่องของตนซึ่งพระจีนก็จะให้คำปรึกษา แนะนำ ชี้แนะวิธีปฏิบัติตามแก่กรณี ระหว่างทำพิธี จะมีการประโคม "ตัวก้อ" กลองใหญ่ "กิมก้อ" กลองเล็ก และโกก้อ "กลอง แห่ขบวน" และจุดประทัดอึกทึกเร้าใจอยู่ตลอดเวลา การออกจากร่างม้าทรง เมื่อเสร็จภารกิจ หรือตามเวลาอันสมควร พระจีนก็จะออกจากร่างม้าทรง โดยมีพี่เลี้ยงคอยช่วยเหลือhttp://poneybee.blogspot.com/2011/12/blog-post_17.htmlhttp://www.tal.univ-paris3.fr/plurital//travaux-2014-2015/projets-2014-2015-S1/Kanchanawira_%20KYI_%20Diop/PROJET-MOT-SUR-LE-WEB/PAGES-ASPIREES/5-18.htmlhttps://www.matichonweekly.com/religion/article_485862
# โยชิโนริ โอซูมิ
โยชิโนริ โอซูมิ  เป็นนักชีววิทยาสาขาเซลล์และอาจารย์ชาวญี่ปุ่น ได้รับรางวัลโนเบลสาขาสรีรวิทยาหรือการแพทย์ในปี 2016 จากการศึกษากลไกการกินตัวเองของเซลล์ (Autophagy)ผู้จัดการออนไลน์. รู้จักไหม... “กลไกกลืนกินตัวเอง” ผลงานรางวัลโนเบลแพทย์ 3 ต.ค. 2559 อันเป็นเป็นกลไกที่ทำลายและรีไซเคิลของเสียระดับเซลล์ภายในร่างกาย กลไกนี้จะทำงานเมื่อมนุษย์ทำการอดอาหารเป็นเวลาระยะเวลาหนึ่งแล้วแต่บุคคล ซึ่งทำให้ความเสี่ยงต่อโรคภัยลดลง  

โอซูมิเกิดเมื่อปี 1945 ที่นครฟูกูโอกะ จังหวัดฟูกูโอกะ จบการศึกษาระดับปริญญาตรีวิทยาศาสตร์บัณฑิตเมื่อปี 1967 และจบการศึกษาระดับปริญญาเอกวิทยาศาสตรดุษฎีบัณฑิตเมื่อปี 1974 จากมหาวิทยาลัยโตเกียว จากนั้นทำงานวิจัยที่มหาวิทยาลัยร็อกเกอะเฟลเลอร์ นครนิวยอร์ก ระหว่างปี 1974–77Yoshinori Ohsumi's  จากนั้น เขาเกินทางกลับญี่ปุ่นในปี 1977 แล้วทำงานที่มหาวิทยาลัยโตเกียวในฐานะนักวิจัย เขาได้รับแต่งตั้งเป็นอาจารย์ในปี 1986 และได้ตำแหน่งรองศาสตราจารย์ในปี 1988 ต่อมาเขาย้ายไปทำงานที่สถาบันชีววิทยาพื้นฐานแห่งชาติ และได้รับแต่งตั้งเป็นศาสตราจารย์

โยชิโนริ โอซูมิ เป็นชาวญี่ปุ่นคนที่ยี่สิบห้าที่ได้รับรางวัลโนเบล
อ้างอิง
# มัตสึไดระ ฮิโรตาดะ
มัตสึไดระ ฮิโรตาดะ  เป็นขุนนางผู้ครองปราสาทโอกาซากิ แคว้นมิกาวะ ในช่วงยุคเซ็งโงกุ เป็นที่รู้จักในฐานะบิดาของโทกูงาวะ อิเอยาซุ ผู้ก่อตั้งและโชกุนคนแรกของรัฐบาลโชกุนโทกูงาวะแห่งประเทศญี่ปุ่น
# เรือลาดตระเวนชั้นทาคาโอะ
เรือลาดตระเวนชั้นทาคาโอะ  เป็นเรือลาดตระเวนหนักสี่ลำของกองทัพเรือจักรวรรดิญี่ปุ่น (IJN) ซึ่งเปิดตัวระหว่างเดือนพฤษภาคม ค.ศ. 1930 ถึงเมษายน ค.ศ. 1931 ซึ่งทั้งหมดได้ใช้ต่อสู้ในช่วงสงครามโลกครั้งที่สอง

ดูเพิ่ม
 เรือลาดตระเวนชั้นมัตสึชิมะ
# แคมโซดา
แคมโซดา  เป็นแพลตฟอร์มหนึ่งสำหรับถ่ายทอดสดเว็บแคม"Is the 'iTunes of Blowjobs' a Digital Glory Hole or a Real Breakthrough?" Inverse. Retrieved 2018-12-03.

แคมโซดาเริ่มดำเนินการโดยดารอน ลุนดีน (Daron Lundeen) ใน พ.ศ. 2557"Virtual Brothels: How Teledildonics Is Revolutionizing Sex Work" Rolling Stone. Retrieved 2018-12-03."Porn pioneer to debut live virtual reality show" New York Post. Retrieved 2018-11-26. แพลตฟอร์มนี้เป็นสถานที่สำหรับถ่ายทอดสื่อสด (livestream) ทั้งเนื้อหาสำหรับผู้ใหญ่และที่ไม่ใช่ แคมโซดาเป็นแพลตฟอร์มแรกที่ให้บริการถ่ายทอดสดความเป็นจริงเสมือนแบบ 360 องศา"CamSoda jumps into the world of paid life-streaming" Tech Crunch. Retrieved 2018-11-27."Adult entertainment company will pay you $200 a month to livestream yourself—with your clothes on" CNBC. Retrieved 2018-11-07. และมีบริการจัดหาผลิตภัณฑ์ที่เกี่ยวข้องกับความจริงเสมือน"Porn and virtual reality: a changing industry" TechRadar. Retrieved 2018-12-03."This VR Platform Invites Users To Have Virtual Sex With Real Performers" Forbes. Retrieved 2018-11-05."Ohroma's 'smell-o-vision' VR wants to put your nose in a porn star’s room" Digital Trends. Retrieved 2018-11-27. เทคโนโลยีหน้าจอสัมผัส"Lick your phone to share your best sex moves" CNET. Retrieved 2018-12-03. เซ็กส์ทอยแบบอินเตอร์แอคทีฟและผลิตภัณฑ์ที่ควบคุมด้วยบิทคอยน์และอีเธอเรียม"Bitcoin May Not Yet Control Your Wallet, But It Can Control Your Sex Toys" Fortune. Retrieved 2018-12-03."Bitcast Syncs Your Sex Toys To The Price Of Bitcoin — Seriously" Bustle. Retrieved 2018-12-03.
# วัดป่าเขาน้อย (จังหวัดบุรีรัมย์)
วัดป่าเขาน้อย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเสม็ด อำเภอเมืองบุรีรัมย์ จังหวัดบุรีรัมย์ มีพื้นที่กว่า 1,132 ไร่ อยู่ติดกับเขตวนอุทยานเขากระโดง

วัดป่าเขาน้อยตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อวันที่ 29 กันยายน พ.ศ. 2541 เป็นวัดป่ากรรมฐานสายหลวงปู่มั่น ภูริทตฺโตที่ได้พัฒนาขึ้นตามปณิธานของท่านเจ้าคุณพระโพธิธรรมาจารย์เถร (สุวัจ สุวโจ) หรือหลวงปู่สุวัจน์ สุวโจ อดีตเจ้าอาวาสและวิปัสสนาจารย์เป็นที่เลื่อมใสของประชาชนทั่วไป 

สิ่งก่อสร้างที่โดดเด่นของวัดคือ พระบรมธาตุเจดีย์ศรีสุวโจคณานุสรณ์ เป็นเจดีย์ที่มีรูปทรงแบบปราสาทหินซึ่งถอดแบบมาจากปราสาทหินพนมรุ้ง โครงสร้างเป็นคอนกรีตเสริมเหล็กมีความสูงกว่า 31 เมตร ภายในเป็นอาคาร 2 ชั้น โดยได้มีการออกแบบให้พื้นที่ชั้นล่างมีพื้นที่ใช้สอยเป็นที่ปฏิบัติภาวนา และมีส่วนที่แสดงภาพประวัติของหลวงปู่สุวัจน์ ชั้นสองเป็นที่ประดิษฐานรูปเหมือนและเก็บอัฐบริขารของหลวงปู่สุวัจน์ เจดีย์เปิดเมื่อ วันที่ 6 เมษายน พ.ศ. 2550 นอกจากนั้นยังมีพิพิธภัณฑ์พระโพธิธรรมจารย์เถร อันเป็นที่ประดิษฐานพระบรมสารีริกธาตุ

ทำเนียบเจ้าอาวาสวัดป่าเขาน้อยบุรีรัมย์

 ลำดับ  รูป  รายนาม / สมณศักดิ์ ดำรงตำแหน่ง  ถึง 1 80px พระโพธิธรรมาจารย์เถร (สุวัจ สุวโจ)  พ.ศ.2541  พ.ศ. 2545 2 80px พระครูบวรศีลโสภณ (ประเสริฐ ขนฺติโก) พ.ศ. 2545 ปัจจุบัน
# เหตุกราดยิงในออสโล พ.ศ. 2565
ในวันที่ 25 มิถุนายน 2022 มีผู้เสียชีวิตสองราย บาดเจ็บ 21 คน ในเหตุกราดยิงหมู่ในสถานที่ต่าง ๆ สามจุดในเมืองออสโล ประเทศนอร์เวย์ ตำรวจเข้าใจว่าการกราดยิงพุ่งเป้าไปที่งานออสโลไพรด์ ซึ่งเป็นกิจกรรมแอลจีบีทีไพรด์ จัดโดยองค์การนอร์เวย์เพื่อความหลากหลายทางเสพและเพศสภาพ สาขาออสโล ตำรวจจับกุมชายชาวอิหร่าน ชื่อ ซาเนียร์ มาตาปูร์ (Zaniar Matapour) และถูกจับกุมด้วยฐานฆาตกรรม, พยายามฆ่า และก่อการร้าย ตำรวจจัดการกับเหตุกราดยิงนี้ในฐานะการก่อการร้ายอิสลาม ถือเป็นเหตุกราดยิงหมู่ครั้งแรกในนอร์เวย์นับตั้งแต่เหตุยิงกันที่อูเตอยาเมื่อปี 2011
# โกะโจ ซาโตรุ
โกะโจ ซาโตรุ  เป็นตัวละครจากมังงะเรื่อง มหาเวทย์ผนึกมาร ผลงานของเกเงะ อากูตามิ ปรากฏตัวครั้งแรกในซีรีส์มังงะเรื่องสั้นของอากูตามิเรื่อง โรงเรียนเฉพาะทางไสยศาสตร์นครโตเกียว  ในฐานะอาจารย์ของโรงเรียนไสยเวทผู้ฝึกสอนเด็กหนุ่มต้องสาป อคคทสึ ยูตะ ซีรีส์เรื่องนี้ได้กลายเป็นภาคย้อนอดีตของมหาเวทย์ผนึกมารในชื่อเรื่องว่า มหาเวทย์ผนึกมาร 0: โรงเรียนเฉพาะทางไสยศาสตร์นครโตเกียว ในมหาเวทย์ผนึกมาร โกะโจได้รับบทบาทเดิมจากซีรีส์ก่อน โดยครั้งนี้เป็นมาเป็นอาจารย์ของนักเรียนชื่ออิตาโดริ ยูจิ นักเรียนผู้ต้องสาปเช่นเดียวกัน และต้องการช่วยเหลือยูจิให้แข็งแกร่งขึ้นมา ในขณะที่ปกป้องตัวละครอื่น ๆ ในซีรีส์ด้วย

เกเงะ อากูตามิสร้างตัวละครโกะโจขึ้นมาให้เป็นตัวละครที่แข็งแกร่งแต่น่ารักและเอาใจใส่นักเรียนของตน ในรูปแบบอนิเมะดัดแปลงโดยสตูดิโอ MAPPA โกะโจให้เสียงพากย์ภาษาญี่ปุ่นโดยยูอิจิ นากามูระ ส่วนเสียงพากย์ภาษาไทยให้เสียงโดยอภิชิต ลิขิตลิ้มปรีชา (อ้ายฉีอี้และมหาเวทย์ผนึกมาร 0) และธวัช รัตตะชัย (ทรูไอดี)
# เกาะแตน
เกาะแตน หรือ เกาะกระเต็น ตั้งอยู่หมู่ที่ 2 ตำบลตลิ่งงาม อำเภอเกาะสมุย จังหวัดสุราษฎร์ธานี อยู่ทางตอนใต้ของเกาะสมุย เกาะแตนมีรูปทรงสามเหลี่ยมยอดแหลมหรือคล้ายรูปเจดีย์ เกาะมีความกว้าง 3 กิโลเมตร ยาว 4.5 กิโลเมตร มีพื้นที่ประมาณ 7.5 กิโลเมตร

ฝั่งตะวันออกเป็นชายหาดยาวขนานกับแนวปะการังชายฝั่ง เรียกว่า อ่าวออก ฝั่งตะวันตกเป็นอ่าวปิด มีป่าชายเลนและหาดหิน เรียกว่า อ่าวตก มีแนวปะการังและชายฝั่งที่ค่อนข้างสมบูรณ์ เกาะแตนไม่มีสุนัขอยู่อาศัยเนื่องจากเป็นบริเวณที่มีคลื่นเสียงและสนามแม่เหล็ก ซึ่งรบกวนการได้ยินของสุนัข  บ้างก็ว่าเป็นเพราะเป็นเกาะศักดิ์สิทธิ์หรือเทพารักษ์ไม่ต้องการสุนัข มีภูเขา 3 ลูก คือเขาเคี่ยม ทางตอนใต้มียอดสูงสุด 218 เมตร จากระดับน้ำทะเล ด้านบนของจุดชมวิวเป็นที่ประดิษฐานองค์พระพุทธรูปทันใจ องค์ใหญ่ ลักษณะของพืชพรรณมีความแตกต่างตามสภาพพื้นที่ ได้แก่ป่าดิบแล้ง ป่าดิบแล้งแคระ ป่าชายเลน และป่าชายหาด

ในอดีตเกาะแตนเป็นหมู่บ้านที่มีประชากรอยู่อาศัยประมาณ 100 ครัวเรือน ชาวบ้านประกอบอาชีพทำการเกษตร ปลูกมะพร้าวและพืชยืนต้น และทำอาชีพประมงพื้นบ้าน บางครอบครัวมีอาชีพค้าขายภายในชุมชน แต่เมื่อมีแมลงด้วงระบาดอย่างหนัก ทำให้มะพร้าวตายลงเกือบหมด ชาวบ้านส่วนใหญ่จึงได้อพยพไปประกอบอาชีพต่างถิ่น
# สโมสรฟุตบอลกาญจนบุรี ซิตี้
สโมสรฟุตบอลกาญจนบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกาญจนบุรี ปัจจุบันเล่นในไทยแลนด์ เซมิโปรลีก โซนภาคตะวันตก

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565 ไทยแลนด์ อเมเจอร์ลีกโซนภาคตะวันตก 6 4 2 0 9 5 14 ชนะเลิศ ไม่ได้เข้าร่วม ไม่สามารถเข้าร่วม –  ปัณณวัฒน์ นิติยะจัง 3 ไทยแลนด์ อเมเจอร์ลีกรอบชิงแชมป์ประเทศไทย โซนตอนล่าง 2 1 0 1 1 1 3 ชนะเลิศ 2565–66 ไทยลีก 3โซนภาคตะวันตก 22 12 5 5 28 21 41 อันดับที่ 4 รอบ 64 ทีมสุดท้าย รอบคัดเลือกรอบแรก –  ตานไปง์ 12 2566–67 ไทยลีก 3โซนภาคตะวันตก 20 8 8 4 31 17 32 อันดับที่ 6 ไม่ได้เข้าร่วม ไม่ได้เข้าร่วม รอบคัดเลือกรอบสอง  สุเชาว์ นุชนุ่ม ญาณทัศน์ วรรณทอง ปริพรรห์ วงษา 5 2567–68 ไทยลีก 3โซนภาคตะวันตก 22 3 5 14 20 53 14 อันดับที่ 12 ไม่ได้เข้าร่วม ไม่ได้เข้าร่วม ไม่ได้เข้าร่วม  ณภัทร ราจันพันธ์ 5

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลกาญจนบุรี ซิตี้ สืบค้นเมื่อ 28 มีนาคม 2568

 ผู้ฝึกสอน 
ชื่อระยะเวลาความสำเร็จ นิรุจน์ สุระเสียงเมษายน – 7 ตุลาคม 2565ชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตกตอนล่างชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตก พยงค์ ขุนเณร9 ธันวาคม 2565 – กุมภาพันธ์ 2567 ราชัน สาระคำ5 กันยายน – 29 พฤศจิกายน 2567  ปริญญา จารุเหติ17 ธันวาคม 2567 – 12 มีนาคม 2568 ภาคภูมิ เหมบุตร13 มีนาคม 2568 –

 เกียรติประวัติ 
 ไทยแลนด์ อเมเจอร์ลีก
 ชนะเลิศ โซนภาคตะวันตก : 2565
 ชนะเลิศ โซนภาคตะวันตกตอนล่าง : 2565
# วิทยาธร ภัฏฏาจารย์
วิทยาธร ภัฏฏาจารย์ (Vidyadhar Bhattacharya, 1693-1751) เป็นหัวหน้าสถาปนิกและผู้วางผังนครชัยปุระในรัฐราชสถาน วิทยาธรเป็นชาวเบงกาล เกิดที่เมืองไนหตี ที่ซึ่งปัจจุบันอยู่ในรัฐเบงกอลตะวันตก เขาเคยทำงานเป็นออดิตประจำรัฐอาเมร์ ก่อนที่จะได้รับเกียรติโดยมหาราชาสไว ชัย สิงห์ ที่สองในปี 1727 ให้ออกแบบสร้างนครชัยปุระ ผังนครชัยปุระที่วิทยาธรออกแบบใช้หลักการของศิลปศาสตร์ และ วาสตุศาสตร์
# เรือบรรทุกเครื่องบินชั้นกราฟเซ็พเพอลีน
เรือบรรทุกเครื่องบินชั้นกราฟเซ็พเพอลีน  เป็นชั้นของเรือบรรทุกเครื่องบินจำนวนสี่ลำของครีคส์มารีเนอ ตั้งชื่อตามเรือบรรทุกเครื่องบินกราฟเซ็พเพอลีน แต่การสร้างได้ถูกระงับจนสิ้นสุดสงครามโลกครั้งที่สอง

 เรือ 
 เรือบรรทุกเครื่องบินกราฟเซ็พเพอลีน
# ขอต้อนรับสู่ห้องเรียนนิยม (เฉพาะ) ยอดคน
ขอต้อนรับสู่ห้องเรียนนิยม (เฉพาะ) ยอดคน  เป็นซีรีส์ไลต์โนเวลญี่ปุ่น เขียนโดยโชโงะ คินุงาสะ และวาดภาพประกอบโดยโทโมเสะ ชุนซาคุ เริ่มตีพิมพ์ภายใต้สำนักพิมพ์ MF Bunko J ของเมเดียแฟกทอรี ตั้งแต่เดือนพฤษภาคม พ.ศ. 2558 ถึงกันยายน พ.ศ. 2562 โดยมีภาคต่อคือ  เริ่มตีพิมพ์ในเดือนมกราคม พ.ศ. 2563 ได้รับการดัดแปลงเป็นมังงะ วาดภาพโดยยูยุ อิจิโนะ เริ่มตีพิมพ์ในนิตยสารคอมิกอไลฟ์รายเดือนของเมเดียแฟกทอรีเมื่อวันที่ 27 มกราคม พ.ศ. 2559 มังงะที่ดัดแปลงจากไลต์โนเวลภาคต่อซึ่งวาดภาพโดยชิอะ ซาซาเนะ เริ่มตีพิมพ์ในนิตยสารฉบับเดียวกันในเดือนธันวาคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอเลอร์เชอ ออกอากาศฤดูกาลแรกในปี พ.ศ. 2560 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2565 และฤดูกาลที่ 3 ออกอากาศตั้งแต่เดือนมกราคมถึงมีนาคม พ.ศ. 2567 โดยมีการประกาศสร้างฤดูกาลที่ 4 แล้ว

 เรื่องย่อ 

รัฐบาลญี่ปุ่นได้จัดตั้งโรงเรียนส่งเสริมการศึกษาระดับสูงแห่งกรุงโตเกียวขึ้น ซึ่งอุทิศตนเพื่อสั่งสอนและส่งเสริมคนรุ่นที่จะสนับสนุนประเทศในอนาคต นักเรียนจะได้รับอิสระในระดับสูงเพื่อเลียนแบบชีวิตจริงอย่างใกล้ชิด 

เรื่องราวเป็นไปตามมุมมองของอายาโนะโคจิ คิโยทากะ เด็กชายที่เงียบสงบและถ่อมตัว ที่ไม่เก่งในการผูกมิตรและอยากจะรักษาระยะห่าง แต่มีสติปัญญาที่ไม่มีใครเทียบได้และความสามารถทางกายภาพที่น่าทึ่ง เขาเป็นนักเรียนของห้อง D ซึ่งเป็นที่ที่โรงเรียนทิ้งนักเรียนที่ด้อยกว่าซึ่งถูกมองว่า "บกพร่อง" อย่างกว้างขวาง หลังจากพบกับ โฮริคิตะ ซูซุเนะ และ คุชิดะ คิเคียว นักเรียนอีกสองคนในชั้นเรียนของเขา สถานการณ์ก็เริ่มเปลี่ยนไป และเขาเริ่มมีส่วนร่วมในเรื่องต่าง ๆ มากมาย และความคิดของเขาเกี่ยวกับชีวิตในโรงเรียนมัธยมปลายในอุดมคติก็เริ่มกระจัดกระจาย

 หมายเหตุ
# เรือลาดตระเวนชั้นเอตนา (ค.ศ. 1941)
เรือลาดตระเวนชั้นเอตนา เป็นเรือลาดตระเวนเบาสองลำที่สั่งซื้อจากอิตาลีสำหรับกองทัพเรือไทยในปี ค.ศ. 1938 และต่อมาได้ถูกโอนมาสู่กองทัพเรืออิตาลีหลังการปะทุของสงครามโลกครั้งที่สอง ซึ่งเรือยังไม่เสร็จสมบูรณ์และตัวเรือเกิดการชำรุดเสียหายหรือถูกทำลายจากสงคราม

เรือ
 เรือ วางกระดูกงู ปล่อยลงน้ำ สถานะ เอตนา (ชื่อเก่าคือตากสิน) 23 กันยายน 1939 28 พฤษภาคม 1942ได้รับความเสียหายจนยกเลิกในเดือนกันยายน 1943 วิซูเวียส (ชื่อเก่าคือนเรศวร) 26 สิงหาคม 1939 6 สิงหาคม 1941ได้รับความเสียหายจนยกเลิกในเดือนกันยายน 1943

ดูเพิ่ม
 เรือปืนยามฝั่งชั้นธนบุรี
# ลีวาย สเตราส์
ลีวาย สเตราส์  ชื่อเกิดคือ เลิพ ชเตราส์  เป็นนักธุรกิจชาวเยอรมัน ซึ่งต่อมาอพยพและแปลงสัญชาติเป็นชาวอเมริกัน เขาเป็นผู้ก่อตั้งบริษัทผลิตกางเกงยีนส์สีน้ำเงินยี่ห้อลีวายในปี 1853 ที่นครซานฟรานซิสโก สหรัฐอเมริกาJames Sullivan, Jeans: a cultural history of an American icon (Gotham, 2007).

260px|thumb|บ้านเกิดของครอบครัวสเตราส์ ในประเทศเยอรมนี
ลีวายเกิดในครอบครัวชาวยิวอัชเกนัซที่เมืองบุทเทินไฮม์ ราชอาณาจักรบาวาเรีย ซึ่งขณะนั้นอยู่ในยุคสมาพันธรัฐเยอรมัน เมื่ออายุสิบแปดปี เขาเดินทางร่วมกับมารดาและพี่น้องสาวสองคนไปยังสหรัฐอเมริกา เพื่อไปอยู่กับลูอิสและโยฮัน สองพี่ชายคนโต ซึ่งประกอบกิจการจำหน่ายสินค้าแห้งอยู่ในนครนิวยอร์ก ลีวายช่วยกิจการครอบครัวโดยการเป็นพ่อค้าเร่ขายสินค้าของทางร้าน อาทิ กาน้ำ, ผ้าห่ม และสิ่งทอ

ต่อมา ฟันนีผู้เป็นน้องสาวของลีวาย อพยพไปยังรัฐมิสซูรีพร้อมกับสามีของหล่อน ในขณะที่ลีวายอพยพไปยังรัฐเคนทักกี และเป็นตัวแทนจำหน่ายสินค้าของร้านพี่ชาย และแล้วในปี 1853 ลีวายก็ได้สัญชาติอเมริกัน ต่อมาครอบครัวสเตราส์ตัดสินใจเปิดสาขาธุรกิจในซานฟรานซิสโก รัฐแคลิฟอร์เนีย ลีวายอาสาตัวไปเป็นผู้ดูแลรับผิดชอบสาขาดังกล่าว 

ลีวายเดินทางถึงซานฟรานซิสโกในปี 1854 และจัดตั้งบริษัท Levi Strauss & Co. ซึ่งนำเข้าสินค้ามากมายจากบริษัทพี่ชายในนครนิวยอร์ก และแล้วเขาก็เริ่มผลิตผ้าเต็นท์และผ้ายีนส์ขายเอง จนได้รู้จักกับลูกค้าชาวลัตเวียคนหนึ่งนามว่า เจคอบ ดับเบิลยู. เดวิด (Jacob W. Davis) ซึ่งเป็นผู้คิดค้นกางเกงเดนิมตอกหมุด ในที่สุด ทั้งสองตัดสินใจทำธุรกิจร่วมกันเพื่อผลิตกางเกงบลูยีนส์ในปี 1871
อ้างอิง
# นยินาตีวุ
นยินาตีวุ  หรือ นาคทีปยะ  เป็นเกาะเล็ก ๆ ที่มีชื่อเสียง ซึ่งตั้งอยู่นอกชายฝั่งของคาบสมุทรจัฟฟ์นาในจังหวัดเหนือของประเทศศรีลังกา ชื่อของเกาะหมายถึง ชนพื้นเมืองชาวนาคของลังกา 

เกาะนี้เป็นที่ตั้งของเทวสถานฮินดู ของวัดนาคปูร์ศนิอัมมัน ซึ่งเป็นส่วนหนึ่งในหกสิบสี่ศักติปีฐที่สำคัญของนิกายศักติในศาสนาฮินดู และเป็นที่ตั้งของพุทธศาสนสถานคือ นาคทีปบุราณมหาวิหาร

โดยทั่วไปนักประวัติศาสตร์ทราบว่า เกาะนี้ถูกกล่าวถึงในวรรณกรรมภาษาทมิฬยุคสังคัมโบราณของทมิฬนาฑูอันมีชื่อเสียง เช่น มณิเมกะไล ซึ่งถูกกล่าวถึงในนามว่า เกาะมณิปัลลาวัม  และถูกกล่าวถึงในวรรณกรรมพุทธโบราณของศรีลังกาเช่น มหาวงศ์ นอกจากนี้ ทอเลมี นักภูมิศาสตร์ชาวกรีก ซึ่งได้กล่าวถึงหมู่เกาะต่าง ๆ รอบคาบสมุทรจัฟฟ์นา และขนานนามว่า นาคทีปะ (Nagadiba) ในช่วงคริสต์ศตวรรษที่ 1
# ชิมบาชิ
thumb|ด้านหน้าสถานีรถไฟชิมบาชิ
ชิมบาชิ  เป็นย่านธุรกิจการค้าหนึ่งในเขตมินาโตะ กรุงโตเกียว ใกล้กับย่านชิโอโดเมะ ในปี 1872 ชิมบาชิเป็นย่านที่ตั้งของสถานีรถไฟชิมบาชิ สถานีรถไฟต้นสายแห่งแรกของโตเกียว เส้นทางระหว่างชิมบาชิและโยโกฮามะ ทำให้ย่านชิมบาชิเป็นศูนย์กลางคมนาคมทางรถไฟที่สำคัญ และพัฒนาเป็นย่านธุรกิจการค้าที่สำคัญมาตั้งแต่อดีต จนกระทั่งมีการพัฒนาพื้นที่ย่านชิโอโดเมะขึ้นมาใหม่ในบริเวณใกล้เคียง
# โหมะ
ในศาสนาอินเดีย โหมะ (อักษรเทวนาครี: होम) หมายถึงพิธีไฟที่ประกอบในโอกาสพิเศษโดยนักบวช โดยมักประกอบพิธีนี้แก่ผู้ครองเรือน ("คฤหัสถ์") บางทีอาจเรียกพิธีโหมะว่าเป็น "พิธีบูชายัญ" เนื่องจากไฟในพิธีจะเผาทำลายเครื่องสักการะ เช่น ธัญพืช, กี, นม, ธูป และเมล็ดพันธุ์

โหมะมีที่มาจากศาสนาพระเวท และถูกนำมาปรับใช้ในสมัยโบราณทั้งในศาสนาพุทธและศาสนาเชน พิธีปฏิบัตินี้ยังแพร่หลายจากอินเดียไปสู่เอเชียกลาง เอเชียตะวันออก และเอเชียตะวันออกเฉียงใต้ พิธีโหมะยังคงเป็นส่วนสำคัญในพิธีการฮินดูจำนวนมาก และยังมีรูปแบบต่าง ๆ ที่ยังปฏิบัติอยู่ในศาสนาพุทธ โดยเฉพาะในแถบทิเบตและญี่ปุ่น รวมถึงในศาสนาเชนยุคใหม่เช่นกัน
# วัดท้าวอู่ทอง (จังหวัดปราจีนบุรี)
วัดท้าวอู่ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี

ประวัติของวัดมีเรื่องเล่าสืบกันมาว่า วัดท้าวอู่ทองสร้างเมื่อประมาณ พ.ศ. 2000 โดยราษฏรที่อพยบหนีโรคอหิวาห์มาจากเมืองอู่ทอง โดยตายายคู่หนึ่ง ที่อพยพหนีโรคอหิวาห์มาจากเมืองอู่ทอง โดยนำเงินที่สมเด็จพระรามาธิบดีที่ 1 (พระเจ้าอู่ทอง) พระราชทานทรัพย์มาให้จำนวนมาก ใช้ในการก่อสร้างวัดแห่งนี้ จึงตั้งชื่อตามพระนามของพระองค์ เพื่อเป็นการเทิดทูนและเฉลิมพระเกียรติ อย่างไรก็ดีข้อมูลจากสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1921 ได้รับพระราชทานวิสุงคามสีมาเมื่อ พ.ศ. 2420

โบราณสถานที่สำคัญของวัดคือ มณฑปรูปทรงสี่เหลี่ยม ตัวอาคารเป็นคอนกรีต คล้ายศิลปตะวันตก ขนาดตัวอาคารวัดโดยรอบได้ 130 เมตร สูง 10 เมตร สร้างเมื่อปี พ.ศ. 2453 ภายในอาคารเป็นที่ประดิษฐานพระพุทธรูปปางสมาธิ 4 องค์ (พระพุทธรูปทั้ง 4 องค์ ศิลปะอู่ทอง ทรงพระนามว่า พระกกุสันธพุทธเจ้า พระโกนาคมณพุทธเจ้า พระกัสสปพระพุทธเจ้า พระศรีศากยมุนีโคดมพุทธเจ้า) สูง 6–8 เมตร มีพุทธลักษณะงดงาม ประทับนั่งหันพระปฤษฎางค์ (ด้านหลัง) เข้าหากัน นอกจากนั้นวัดยังมีต้นตะเคียนทองที่ได้รับเลือกเป็นรุกข มรดกของแผ่นดิน มีอายุกว่า 600 ปี
# วัดคชศิลาวนาราม
วัดคชศิลาวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ใน ตำบลบาละ อำเภอกาบัง จังหวัดยะลา 

วัดคชศิลาวนารามมีนายนุกูล และนางกานดา เศรษฐกุล เป็นผู้บริจาคที่ดินให้สร้างวัด และผู้ก่อตั้งวัด คือ พระครูปลัดธวัธชัย ฉายา ญาณสุโข เจ้าอาวาสวัดปูแหล ตำบลบาโร๊ะ อำเภอยะหา จังหวัดยะลา และเป็นเจ้าอาวาสรูปแรกของวัดคชศิลาวนาราม กระทรวงศึกษาธิการประกาศแต่งตั้งเป็นวัดขึ้นในพระพุทธศาสนานามว่า "วัดคชศิลาวนาราม" ประกาศ ณ วันที่ 4 มิถุนายน พ.ศ. 2550 

แม้จะอยู่ภายใต้สังคมพหุวัฒนธรรมชายแดนใต้ ประชาชนในท้องที่ก็ยังร่วมกันบูรณะวัดดังเช่นในวันที่ 29 พฤษภาคม พ.ศ. 2565 ประชาชนพหุศาสนาร่วมกันทาสี ทำความสะอาดวัด
# สิทธิครอบครองและพกพาอาวุธ
สิทธิครอบครองและพกพาอาวุธ หรือมักเรียกสั้น ๆ ว่า สิทธิพกพาอาวุธ เป็นสิทธิของบุคคลในการครอบครองอาวุธเพื่อพิทักษ์ชีวิต เสรีภาพและทรัพย์สิน ความมุ่งหมายของสิทธิปืนคือเพื่อป้องกันตน รวมทั้งเป็นหลักประกันต่อต้านทรราช ตลอดจนเพื่อกิจกรรมล่าสัตว์และการกีฬา มีประเทศที่รับรองสิทธิครอบครองและพกพาอาวุธ ได้แก่ เช็กเกีย กัวเตมาลา สวิตเซอร์แลนด์ ยูเครน สหรัฐ และเยเมน

ปรากฏการบรรจุสิทธิดังกล่าวในรัฐธรรมนูญลายลักษณ์อักษรไม่บ่อยนัก ในปี ค.ศ. 1875 พบว่า ร้อยละ 17 ของรัฐธรรมนูญของประเทศต่าง ๆ มีสิทธิพกพาอาวุธ นับแต่ต้นคริสต์ศตวรรษที่ 20 สัดส่วนดังกล่าวลดลงเหลือน้อยกว่าร้อยละ 9 และลดลงอย่างต่อเนื่อง การศึกษาของทอม กินสเบิร์ก และคณะ พบว่า มีรัฐธรรมนูญเพียง 15 ฉบับ (ใน 9 ประเทศ) ที่ระบุสิทธิพกพาอาวุธอย่างชัดแจ้ง เกือบทั้งหมดเป็นรัฐธรรมนูญในลาตินอเมริกา และส่วนใหญ่มาจากคริสต์ศตวรรษที่ 19
# คดีระหว่างสมาคมปืนเล็กยาวและปืนสั้นรัฐนิวยอร์ก กับบรูเอน
คดีระหว่างสมาคมปืนเล็กยาวและปืนสั้นรัฐนิวยอร์ก กับบรูเอน , 597 U.S. ___ (2022), เป็นคำวินิจฉัยหลักหมุดของศาลสูงสุดสหรัฐที่เกี่ยวข้องกับการแก้ไขเพิ่มเติมรัฐธรรมนูญสหรัฐครั้งที่ 2 คดีมีเนื้อหาเกี่ยวกับความชอบด้วยรัฐธรรมนูญของรัฐบัญญัติซัลลิแวนปี 1911 ซึ่งเป็นกฎหมายของรัฐนิวยอร์กที่กำหนดให้ผู้สมัครเอาใบอนุญาตพกพาปืนสั้นแบบปกปิดติดตัวโดยไม่มีข้อจำกัดจะต้องแสดง "เหตุอันเหมาะสม" หรือความจำเป็นพิเศษที่ต่างจากสาธารณชนทั่วไปจึงจะใช้ได้

ในคำวินิจฉัย 6–3 องค์คณะผู้พิพากษาฝ่ายข้างมากวินิจฉัยว่ากฎหมายดังกล่าวขัดต่อรัฐธรรมนูญ และวินิจฉัยว่าการพาพาปืนสั้นในที่สาธารณะเป็นสิทธิตามรัฐธรรมนูญภายใต้การแก้ไขเพิ่มเติมรัฐธรรมนูญครั้งที่ 2 การขึ้นทะเบียนอาวุธปืนของรัฐนั้นไม่เป็นการละเมิดสิทธินั้นตราบเท่าที่รัฐยังอยู่ในขอบเขตระบบ "shall-issue" คือทางการห้ามใช้ดุลยพินิจนอกเหนือจากข้อกำหนดตามกฎหมายในการออกใบอนุญาต ซึ่งจะทำให้งดออกใบอนุญาตได้เฉพาะกรณีไม่ผ่านการตรวจสอบภูมิหลังหรือที่คล้ายกัน
# สโมสรฟุตบอลกงไกรลาศ ยูไนเต็ด
สโมสรฟุตบอลกงไกรลาศ ยูไนเต็ด เป็นอดีตสโมสรฟุตบอลในประเทศไทยเป็นสโมสรตัวแทนจากอำเภอกงไกรลาศ จังหวัดสุโขทัย เคยเล่นในไทยลีก 3 โซนภาคเหนือ

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565 ไทยแลนด์ อเมเจอร์ลีกโซนภาคเหนือ 5 2 3 0 9 3 9 ชนะเลิศ –  วิทยา ใจใส รัตนชัย นวลคำ 3 ไทยแลนด์ อเมเจอร์ลีกรอบชิงแชมป์ประเทศไทย โซนตอนบน 2 0 0 2 2 5 0 อันดับที่ 3 2565–66 ไทยลีก 3โซนภาคเหนือ 22 3 5 14 15 39 14 อันดับที่ 11 ไม่ได้เข้าร่วม รอบคัดเลือกรอบแรก –  ชัยณรงค์ สมุทฐา 4 2566–67 ไทยลีก 3โซนภาคเหนือ 20 6 4 10 29 45 22 อันดับที่ 7 ไม่ได้เข้าร่วม รอบคัดเลือกรอบแรก รอบคัดเลือกรอบสอง  กุลบุรุษ สวนเศรษฐ 15

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 

 ผู้ฝึกสอน 
ชื่อระยะเวลาความสำเร็จ สมศักดิ์ อนุสุเรนทร์เมษายน 2565 – มิถุนายน 2565 ราชัณ สาระคำ20 กรกฎาคม 2565 – มีนาคม 2566 ธนู มั่นเกษตรกิจ18 มิถุนายน – 24 ธันวาคม 2566 ภูวนาท แสงศรี24 ธันวาคม 2566 –

 เกียรติประวัติ 
 ไทยแลนด์ อเมเจอร์ลีก
 ชนะเลิศ โซนภาคเหนือ : 2565
# วอลเลย์บอลหญิงเอวีซีเนชันส์คัพ
วอลเลย์บอลหญิงเอวีซีเนชันส์คัพ  ชื่อเดิม วอลเลย์บอลหญิงเอวีซีแชลเลนจ์คัพ  เป็นการแข่งขันวอลเลย์บอลหญิงของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป ก่อตั้งขึ้นในปี ค.ศ. 2018 เนื่องจากในสองครั้งแรกฮ่องกงไม่สามารถจัดแข่งขันได้ การแข่งขันครั้งแรกจึงเริ่มขึ้นในปี ค.ศ. 2022 เดิมถูกกำหนดจัดขึ้นทุกๆ 2 ปี แต่ตั้งแต่ในปี ค.ศ. 2023 ได้จัดขึ้นเป็นประจำทุกปี และการแข่งขันยังทำหน้าที่เป็นรอบคัดเลือกสำหรับวอลเลย์บอลหญิงแชลเลนเจอร์คัพ ในปี 2023–2024

สรุปการแข่งขัน
ปีเจ้าภาพรอบชิงชนะเลิศรอบชิงอันดับ 3จำนวนทีมชนะเลิศคะแนนรองชนะเลิศอันดับที่ 3คะแนนอันดับที่ 42018ฮ่องกงยกเลิกเนื่องจากฮ่องกงไม่สามารถจัดการแข่งขันได้102020ฮ่องกงเดิมกำหนดจะจัดขึ้นที่ฮ่องกง ถูกยกเลิกเนื่องจากการระบาดทั่วของโควิด-192022รายละเอียดนครปฐมพบกันหมดพบกันหมด52023รายละเอียดเกรซิก3–23–0112024รายละเอียดมะนิลา3–03–0122025รายละเอียดฮานอย3–03–111

ตารางเหรียญการแข่งขัน

 ประเทศที่เข้าร่วมการแข่งขัน 
ประเทศ 2022  2023  2024   2025   จำนวนครั้ง•6th4th7th3•3rd9th3rd31st9th8th8th42nd4th5th9th4•2nd7th5th3•5th6th6th3••2nd4th2•11th••13rd•••1•10th•10th2•••11th1•7th3rd2nd35th•10th•24th8th••2•1st1st1st3รวม 6  11  10  11
# วัดลอยเคราะห์
วัดลอยเคราะห์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่

วัดลอยเคราะห์ เดิมชื่อว่า วัดร้อยข้อ (วัดฮ้อยข้อ) สร้างขึ้นประมาณปี พ.ศ. 1910 (สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1201)  ในสมัยพญากือนา กษัตริย์องค์ที่ 6 แห่งราชวงศ์มังราย ช่วงปลายรัชสมัยพม่ายกทัพมาตีล้านนา และยึดครองล้านนาได้สำเร็จ วัดต่าง ๆ ในเชียงใหม่จึงถูกทิ้งร้างไป ต่อมาพระเจ้ากาวิละยกทัพไปตีเมืองเชียงแสนที่ยังคงอยู่ใต้การปกครองของพม่าได้สำเร็จ จึงได้กวาดต้อนชาวเชียงแสนมาอยู่ในเมืองเชียงใหม่ ชาวเชียงแสนได้บูรณปฏิสังขรณ์วัดร้อยข้อขึ้นมาใหม่ และนำชื่อวัดในเมืองเชียงแสนมาตั้งเป็นชื่อใหม่ว่า "วัดลอยเคราะห์" ได้รับพระราชทานวิสุงคามสีมาเมื่อ พ.ศ. 2040 วัดได้รับการบูรณะระหว่าง พ.ศ. 2550–2551 ซึ่งเป็นการบูรณะที่ยังคงรักษารูปแบบเดิมที่สร้างมาตั้งแต่ พ.ศ. 2408

วิหารของวัดตั้งอยู่ทางทิศตะวันตกของวัด เป็นอาคารก่ออิฐถือปูนสถาปัตยกรรมล้านนา ได้รับการบูรณะครั้งใหญ่เมื่อ พ.ศ. 2545 หน้าบันประดับด้วยลายปูนปั้นพระพุทธรูปปางสมาธิ สัตว์ในวรรณคดี และลายพรรณพฤกษา ประตูเป็นลวดลายรดน้ำรูปเทพนม และตัวปั้นลมหรือนาคสะดุ้งด้านหลัง ที่ทำลวดลายด้วยการติดกระจกสีต่าง ๆ ภายในประดิษฐาน พระพุทธศุภโชคศรีลอยเคราะห์มิ่งมงคล